Lav et referat af nedenstående tekst:

Tekst:
Spar Nord Bank har torsdag præsenteret et årsregnskab for 2022, hvor banken leverer et overskud på mere end 1,4 milliarder kroner. Mens mælken og renterne er på himmelflugt, og flere får sværere ved at betale regningerne, så er det i sagens natur gået stik modsat i bankverdenen. Spar Nord Bank har i 2022 tjent lige omkring to milliarder kroner i renteindtægter. Det er 16 % mere end i 2021 og skyldes de generelt stigende renter, som naturligvis betyder flere penge i kassen for banken. Dertil kommer gebyrerne, som også viser en to-cifret stigning. 10 % mere har Spar Nord Bank tjent på gebyrerne, som har skæppet i kassen med lige omkring 1,7 milliarder kroner. En pæn luns af den fremgang skyldes, at bankens kunder har omlagt realkreditlån. Det stigende renteniveau betyder, at kunder med et lavt forrentet realkreditlån har kunnet omlægge til et lån med højere rente. Det lyder ikke umiddelbart klogt, men fidusen er, at restgælden samtidig bliver betydeligt mindre. Så rigtig mange kunder er sluppet af med noget gæld, og samtidig har Spar Nord Bank tjent gebyrer i stor stil på at stå for omlægningerne. Hør adm. direktør, Lasse Nyby, kommentere på det rekordstore overskud her: Inflationskrisen presser kunderne En sidste bemærkelsesværdig ting i regnskabet er, at Spar Nord Bank - trods inflationskrisen - endnu ikke har tabt penge på kunder. Ikke i større stil i hvert fald. Posten nedskrivninger, der frit oversat svarer til tab på kunder, landede i 2022 på blot 78 millioner kroner. Det er ganske vist omkring 200 millioner kroner dårligere end i 2021, men det er stadig et meget lille beløb i en meget stor bankøkonomi. Uanset hvad er stigningen i tab dog en indikator for, at flere kunder døjer med at betale regningerne – både privatkunder, men også erhvervskunder, som så at sige har måttet kaste håndklædet i ringen og aflevere nøglerne til deres forretning. Vi – og Spar Nord Bank – har uden tvivl kun set toppen af isbjerget, når det gælder eftervirkningerne af den inflationskrise, som Danmark og verden blev kastet ud i efter Ruslands invasion af Ukraine. Eftervirkningerne kommer altid med en forsinket effekt som tsunamier efter jordskælv. Den post i Spar Nord regnskabet kan blive lidt af en gyser i det nye regnskabsår. Hvor galt, det kommer til at gå, får vi måske den første indikation på allerede omkring maj, når Spar Nord Bank kommer med kvartalsrapporten for første kvartal 2023.

Referat:
Inflationskrisen i Danmark og i verden har det seneste år forgyldt Spar Nord Bank og aktionærerne. Det står klart med dagens historisk stærke regnskab.